Greek Legal Document

Category: 198

Content:
6α. ΒΑΣΙΛΙΚΟΝ ΔΙΑΤΑΓΜΑ της 26 Ιαν./10 Φεβρ. 1949 (ΦΕΚ Α΄ 35) Περί κανονισμού στολής των δασικών υπαλλήλων. Έχοντες υπ’ όψει τον Νόμ. 4173 «περί Δασικού Κώδικος» ως ούτος έκτοτε ετροποποιήθη και συνεπληρώθη δια μεταγενεστέρων νόμων έτι δε και την υπ’ αριθ. 704 της 23.12.1948 γνωμάτευσιν του Συμβουλίου Επικρατίας, προτάσει του επί της Γεωργίας Υπουργού, απεφασίσαμεν και διατάσσομεν: Άρθρ.1.-Τα άρθρ. 37, 38, 39, 40, 41, 42 και 43 του από 6.9.1931 Δ/τος «περί δασικής διοικήσεως», ως ταύτα ετροποποιήθησαν δια του άρθρ. 5 του από 29.5.1939 Β.Δ/τος περί τροποποιήσεως του Δ/τος της 6.9.1931 «περί δασικής διοικήσεως». Αντικαθίσταται ως εξής: ΄Αρθρ.2.-1.Οι δασικοί υπάλληλοι εν τε τη υπηρεσία γραφείου και τη εξωτερική τοιαύτη υποχρεούνται να φέρωσι την κατά τα επόμενα άρθρα στολήν. Άρθρ.3.-1.Το χιτώνιον κατασκευάζεται εξ ερέας χρώματος φαιοπρασίνου άνευ παραρραμμάτων και επωμίων και ανοικτόν εις τον λαιμόν, εξαιρέσει του των δασοφυλάκων όπερ κατασκευάζεται με περιλαίμιον χαμηλόν αναδιπλούμενον και πορπούμενον έμπροσθεν δι’ ενός αγγίστου (κόπιτσας) ή δια κομβίου κατά το αγγλικόν υπόδειγμα. Φέρει έμπροσθεν μίαν σειράν εκ τεσσάρων κομβίων και ανά δύο τοιαύτα εις εκάστην ακροχειρίδα. Περί την οσφήν στενούται δια κοπής, είναι όπισθεν σχιστόν, με έμπροσθεν άνω και κάτω ανά δύο πτυχωτά θυλάκια. Φέρεται μετά μαλακού υποκαμίσου και περιλαιμίου χρώματος υποπρασίνου μονοχρόου και λαιμοδέτου του αυτού ή βαθυτέρου χρώματος. Το μέσον και ανώτερον προσωπικόν όταν δεν διατελή εν εξωτερική υπηρεσία δύναται να φέρη και λαιμοδέτην μέλανα. 3.Η περισκελίς, εκ του αυτού υφάσματος, δύναται να είναι μακρά, αλλά με τας σκελέας άνευ αναδιπλώσεων και μη υπερβαινούσας είς πλάτος τα είκοσιν εξ εκατοστά του μέτρου, ή βραχεία. Εάν είναι μακρά δύναται να φέρηται και μετά πανίνων περισφυρίων χρώματος του της στολής ή χακί αγγλικού υποδήματος, εάν δ’ είναι βραχεία φέρεται μετά δερματίνων ή πλεκτών περικνημίδων του αυτού μετά των υποδημάτων χρώματος. 4.Υποδήματα φέρονται τα υπό του Κράτους χορηγούμενα, εν υπηρεσία όμως γραφείου ή εντός πόλεως δύνανται να φέρωνται και υποδήματα ή ημιϋποδήματα χρώματος μαύρου ή ερυθρωπού, εξαιρέσει των δασοφυλάκων, υποχρεουμένων να φέρωσι πάντοτε τα υπό του Κράτους χορηγούμενα ή ανάλογα τοιαύτα. 5.Η χλαίνη εφ’ όσον δεν χορηγείται υπό του Κράτους, είναι ή βραχεία ή μακρά, μη κατερχομένη εν τη δευτέρα περιπτώσει πέραν των πέντε εκατοστών του μέτρου κάτω του γόνατος, κατασκευάζεται εξ ερέας του αυτού μετά της χειμερινής στολής χρώματος, φέρει έμπροσθεν μίαν σειράν εκ τεσσάρων κομβίων, όπισθεν είναι σχιστή και εις τον λαιμόν ανοικτή δυναμένη να κλείνη. 6.Κάλυμμα κεφαλής φέρεται το κάλυμμα των (Μετά την σελ. 518(β) Σελ. 518,01 Τεύχος 405 - Σελ. 75 Δασικό Προσωπικό 17.Ζ.γ.6α Βάσκων (μπερέ) κατασκευαζόμενον εκ του αυτού μετά της στολής υφάσματος, άνευ παραρραμμάτων πλην ενός κατά την βάσιν αυτού εκ δέρματος μέλανος. Έμπροσθεν φέρει το εθνόσημον μετά στέμματος, πλάτους και ύψους 0,035, εκ χαλκού εντός χαλκίνων φύλλων δρυός, χρώματος βαθέος καστανού δια το κατώτερον προσωπικόν, αργυροποίκιλτον εν μέσω αργυροποικίλτων φύλλων δρυός δια το μέσον, και χρυσοποίκιλτον εν μέσω χρυσοποικίλτων φύλλων δρυός δια το ανώτερον τοιούτον, καθ’ άπασας τας περιπτώσεις ταύτας επί πρασίνου υποθέματος. Το μέσον και ανώτερον προσωπικόν δύναται να φέρη πηλίκιον εκ του αυτού υφάσματος όμοιον προς το των αξιωματικών του στρατού άνευ παραρραμμάτων και με γείσον και παραγναθίδα εκ του αυτού υφάσματος ή εκ σκύτους μέλανος ή εκ νάϋλον βαθέος πρασίνου. Περιφερειακώς και εις το ύψος του γείσου φέρει βαθυπρασίνην ταινίαν 0,04 μ. εκ μετάξης δια το μέσον προσωπικόν και εκ μετάξης πλεκτής δια το ανώτερον τοιούτον. 7.Τα κομβία, φέροντα ανάγλυφον μίαν βάλανον, είναι εκ χαλκού χρώματος βαθέος καστανού δια το κατώτερον προσωπικόν, επάργυρα δια το μέσον και επίχρυσα δια το ανώτερον. 8.Η θερινή στολή και το κάλυμμα κεφαλής κατασκευάζονται ως ανωτέρω αλλ’ εξ υφάσματος θερινού. ΔΙΑΚΡΙΤΙΚΑ ΤΩΝ ΒΑΘΜΩΝ Άρθρ.3.-Τα διακριτικά των βαθμών του δασικού προσωπικού καθορίζονται ως εξής: 1.Προσωρινώς δασοφύλαξ ή δασοφύλαξ γ΄ τάξεως. Ουδέν διακριτικόν. 2.Δασοφύλαξ β΄ τάξεως. Επ’ αμφοτέρων των βραχιόνων και εις απόστασιν δέκα εκατοστών του μέτρου άνωθεν της ακροχειρίδος, επί υποθέματος μήκους και πλάτους ανά 3,5 εκατοστών του μέτρου και χρώματος πρασίνου, εν σειρήτιον εξ’ υφάσματος βαθυπρασίνου πλάτους δύο χιλιοστών. 3.Δασοφύλαξ α΄ τάξεως. Δύο σειρήτια ως ανωτέρω, παράλληλα και απέχοντα αλλήλων τρία χιλιοστά. 4.Δασοκόμος β΄ τάξεως. Επί υποθέματος ως ανωτέρω, εν σειρήτιον αργυρούν πλάτους εξ χιλιοστών. 5.Δασοκόμος α΄ τάξεως. Εν σειρήτιον ως ανωτέρω και άνωθεν τούτου εν μόνον πλάτους τριών χιλιοστών, παράλληλα και απέχοντα αλλήλων δύο χιλιοστά. 6.Δασονόμος γ΄ τάξεως. Δύο σειρήτια ως ανωτέρω, πλάτους εξ χιλιοστών έκαστον. Σελ. 518,02 Τεύχος 405 - Σελ. 76 7.Δασονόμος β΄ τάξεως. Τρία σειρήτια ως ανωτέρω, εκ των οποίων το μεσαίον πλάτους τριών χιλιοστών. 8.Δασονόμος α΄ τάξεως. Τρία σειρήτια ως ανωτέρω, εξ χιλιοστών έκαστον. 9.Δόκιμος Δασάρχης. Επί υποθέματος ως ανωτέρω, εν σειρήτιον χρυσούν πλάτους εξ χιλιοστών. 10.Δασάρχης γ΄ τάξεως. Δύο σειρήτια ως ανωτέρω, παράλληλα και απέχοντα αλλήλων δύο χιλιοστά. 11.Δασάρχης β΄ τάξεως. Δύο σειρήτια ως ανωτέρω, πλάτους εξ χιλιοστών και εν μεταξύ τούτων πλάτους τριών χιλιοστών. 12.Δασάρχης α΄ τάξεως. Τρία σειρήτια ως ανωτέρω πλάτους εξ χιλιοστών έκαστον. 13.Επιθεωρητής Δασών, Διευθυντής Δασών παρά τη Γενική Διοικήσει και Τμηματάρχης Δασών επί βαθμώ Επιθεωρητού Δασών. Τέσσερα σειρήτια ως ανωτέρω. 14.Διευθυντής Δασών και Γεν. Επιθεωρητής Δασών. Πέντε σειρήτια ως ανωτέρω, εξ ων το εν μεταξύ των δύο προς τα άνω, πλάτους τριών χιλιοστών. 15.Γεν.Διευθυντής Δασών. Πέντε σειρήτια πλάτους εξ χιλιοστών έκαστον, ηνωμένα. 16.Οι διαχειρισταί αποθηκάριοι φέρουσι την στολήν του αντιστοίχου ον έχουσι βαθμού εν τη ιεραρχία του δασικού Σώματος. 17.Οι ιδιωτικοί δασοφύλακες, οι έκτακτοι δασοφύλακες, οι μόνιμοι επιστατοφύλακες και οι θηροφύλακες φέρουσι την στολήν του δασοφύλακος γ΄ τάξεως εκ της αυτής μετ’ εκείνων ερέας ή και χακί, με περιβραχιόνιον εις τον δεξιόν βραχίονα πλάτους 8 εκατοστών του μέτρου, χρώματος πρασίνου και με κεντημένα επ’ αυτού γράμματα βαθυτέρου χρώματος και μήκους πέντε εκατοστών του μέτρου, Ι.Δ. προκειμένου περί ιδιωτικών δασοφυλάκων, Ε.Δ. προκειμένου περί εκτάκτων δασοφυλάκων και επιστατοφυλάκων και Ι.Θ. προκειμένου περί θηροφυλάκων. 17.Ζ.γ.6α Δασικό Προσωπικό ΓΕΝΙΚΑΙ ΔΙΑΤΑΞΕΙΣ Άρθρ.4.-1.Μετά της στολής επιτρέπεται να φέρηται και αδιάβροχον άνευ διακριτικών, απαγορευομένης της χρήσεως αλεξιβροχίου. 2.Πολιτικήν ενδυμασίαν δύνανται να φέρωσιν οι παρά τω Υπουργείω και ταις Γενικαίς Διοικήσεσιν υπηρετούντες, οι Επιθεωρηταί Δασών, οι εκ του ανωτέρου και μέσου προσωπικού οι τοποθετημένοι εις εσωτερικήν υπηρεσίαν εφ’ όσον υπηρετούσιν εις πόλεις άνω των 20.000 κατοίκων κατά την τελευταίαν στατιστικήν, και το κατώτερον προσωπικόν όταν διατελή εν αδεία. 3.Από της δημοσιεύσεως του παρόντος οι μεν δασικοί υπάλληλοι εντός δύο μηνών, οι δε ιδιωτικοί δασοφύλακες, οι έκτακτοι δασοφύλακες, οι μόνιμοι εργατοφύλακες και οι θηροφύλακες εντός εξ μηνών, υποχρεούνται να φέρωσι την κατά τας διατάξεις του παρόντος καθιερωθείσαν στολήν. Μετά παρέλευσιν της προθεσμίας ταύτης οι μη φέροντες στολήν θεωρούνται ότι υποπίπτουσιν εις βαρύ πειθαρχικόν παράπτωμα. 4.Εις βαρύ πειθαρχικόν πράπτωμα θεωρούνται ότι υποπίπτουσιν επίσης και οι εν στολή παίζοντες παιγνιόχαρτα ή άλλα παίγνια εις καφενεία ή κοινοχρήστους χώρους. Άρθρ.5.-(Δεν υπάρχει εις το επίσημον κείμενον). Άρθρ.6.-1.Οι δασικοί υπάλληλοι κατά τας επισήμους τελετάς και δεξιώσεις δικαιούνται να φέρωσι στολήν μετά μακράς περισκελίδος και μετά των παρασήμων και στρατιωτικών μεταλλίων αυτών. Καταργούμεναι διατάξεις Άρθρ.7.-Η παρ. 1 του άρθρ. 7 του 12.7.40 Β.Δ/τος «περί θήρας εντός κυνηγετικών περιοχών και διορισμού δασοφυλάκων δ΄ τάξεως» καταργείται της παρ. 2 λαμβανούσης ταύτης την σειράν. Εις τον αυτόν επί της Γεωργίας Υπουργόν ανατίθεμεν τη δημοσίευσιν και εκτέλεσιν του παρόντος Δ/τος. (Μετά την σελ. 518,02) Σελ. 519(α) Τεύχος 405 - Σελ. 77 Δασικό Προσωπικό 17.Ζ.γ.6α 17.Ζ.γ.6α Δασικό Προσωπικό